sagorsarker/bangla-wikipedia huggingface dataset:
বুলেট ক্লাব

, হলো পেশাদারি কুস্তির একটি দল যেটি প্রাথমিকভাবে জাপানিজ প্রচারণা নিউ জাপান প্রো রেসলিং (এনজেপিডাব্লিউ) এ উপস্থিত থাকে। মার্কিন যুক্তরাষ্ট্রে, দলটি বর্তমানে কোম্পানিটির মার্কিন সহায়ক, "নিউ জাপান প্রো-রেসলিং অফ আমেরিকা", সেইসাথে মার্কিন পার্টনার প্রচারণা টোটাল ননস্টপ অ্যাকশন রেসলিং (টিএনএ, পূর্বে ইমপ্যাক্ট রেসলিং) এবং অল এলিট রেসলিং (এইডাব্লিউ) দ্বারা পরিচালিত ইভেন্টগুলিতে উপস্থিত হয়। এছাড়াও দলটি তামাশি, এনজেপিডাব্লিউ-এর অস্ট্রেলেশিয়ান সম্পর্কযুক্ত সংগঠন দ্বারা প্রচারিত অনুষ্ঠান গুলিতে এবং সেইসাথে অন্যান্য অস্ট্রেলিয়ান স্বাধীন প্রচারের অনুষ্ঠানগুলোতে উপস্থিত হয়।
এই দলটি মে ২০১৩ তে গঠন করা হয়, যখন আইরিশ রেসলার প্রিন্স ডেবিট তার জাপানিজ পার্টনার "রুসুকে তাগুচি"র সাথে ধোঁকা করে আমেরিকান রেসলার কার্ল অ্যান্ডারসন, টঙ্গোর রেসলার "ব্যাড লাক ফ্যাল" এবং তামা টোঙ্গার সাথে মিলে একটি বিদেশী ভিলেনিয়েস স্টেবল গঠন করে যেটির নাম তারা বুলেট ক্লাব দেয়। বছর শেষে দ্য ইয়ং বাকস্ (ম্যাট এবং নিক জ্যাকসন) এবং ডক গ্যালোস যোগ দেয়।
এপ্রিল ২০১৪ তে ডেবিট এনজেপিডাব্লিউ ছেড়ে দিলে এজে স্টাইলসকে তার স্থলাভিষিক্ত করা হয়। এরপরের মাসে বুলেট ক্লাব তাদের প্রথম জাপানিজ সদস্য পায় ইয়ুজিরো তাকাহাশি। যে এজে স্টাইলসকে "আইডাব্লিউজিপি হেভিওয়েট চ্যাম্পিয়নশীপ" জিততে সহযোগিতা করে। জুন মাসে বুলেট ক্লাব "আইডাব্লিউজিপি ইন্টারকন্টিনেন্টাল" এবং "নেভার ওপেনওয়েট চ্যাম্পিয়নশীপ" জিতে। যার মানে তারা এনজেপিডাব্লিউ'র সকল টাইটেল একসাথে জিতে। তারা এনজেপিডাব্লিউ-আরওএইচ অংশীদারিত্বের সময়ে সক্রিয় রিং অফ অনার (আরওএইচ) (ওয়ার্ল্ড, টিভি, ওয়ার্ল্ড ট্যাগ টিম এবং সিক্স-ম্যান) এর প্রতিটি পুরুষ চ্যাম্পিয়নশিপও অর্জন করেছিল।
দলটি নতুন নতুন সদস্যদের যোগ করতে থাকে, বিশেষ করে কানাডিয়ান কুস্তিগির কেনি ওমেগা, যিনি ২০১৬ সালের প্রথম দিকে দলটির নেতা হয়েছিল যখন স্টাইলস, অ্যান্ডারসন এবং গ্যালোস সবাই এনজেপিডাব্লিউ ত্যাগ করেন।
আব্দুল লতিফ বিশ্বাস (সিরাজগঞ্জের রাজনীতিবিদ)

আব্দুল লতিফ বিশ্বাস বাংলাদেশের সিরাজগঞ্জ জেলার রাজনীতিবিদ যিনি সংসদ সদস্য ও মন্ত্রী ছিলেন। তিনি বর্তমানে সিরাজগঞ্জ জেলা পরিষদের চেয়ারম্যানের দায়িত্ব পালন করছেন।
আব্দুল লতিফ বিশ্বাস ১৯ ডিসেম্বর ১৯৫৩ সালে সিরাজগঞ্জ জেলার বেলকুচি উপজেলার কামারপাড়া গ্রামে জন্মগ্রহণ করেন।
তৃণমুল রাজনীতি থেকে উঠে আসা বেলকুচি উপজেলা আওয়ামীলীগের দীর্ঘদিন সভাপতির দায়িত্ব পালন করা আলহাজ আব্দুল লতিফ বিশ্বাস স্থানীয় সরকারেও অভিজ্ঞতা সম্পন্ন। দুই বার ইউনিয়ন পরিষদের চেয়ারম্যান, উপজেলা পরিষদের চেয়ারম্যান ও পরে সিরাজগঞ্জ-৫ আসন থেকে ১৯৯৬ সালে প্রথমবারের মতো সংসদ সদস্য নির্বাচিত হন। ২০০১ সালে একই আসনে নির্বাচন করে পরাজিত হলেও ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে মৎস্য ও প্রাণিসম্পদ মন্ত্রনালয়ের মন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে ৫ জানুয়ারীর নির্বাচনে রহস্যজনক কারণে তিনি মনোনয়ন বঞ্চিত হন। দলীয় বা সরকারের কোন দায়িত্ব না থাকলেও তিনি সকল দলীয় কর্মসূচীতে অংশ গ্রহণ করে সিরাজগঞ্জের রাজনীতিতে সক্রিয় ভুমিকা পালন করেছেন। ২০২২ সালের সেপ্টেম্বরে তাকে দ্বিতীয় বারের মতো সিরাজগঞ্জ জেলা পরিষদের প্রশাসকের পদে নিয়োগ দেয়া হয়।
দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করার জন্য তিনি গত ২৮ শে নভেম্বর ২০২৩ তারিখে সিরাজগঞ্জ জেলা পরিষদের চেয়ারম্যান পদ থেকে পদত্যাগ করেন।
প্যারিসের চুক্তি (১৭৬৩)

যুদ্ধের সময় ব্রিটেন কানাডা, গুয়াডেলুপ, সেন্ট লুসিয়া, ডমিনিক, গ্রেনাডা, সেন্ট ভিনসেন্ট, গ্রেনেডিয়া, টোবাগো, ভারতের ফরাসী সব বন্দর-দুর্গগুলো, গোরে, সেনেগাল, ফিলিপিন্স, কিউবা দখোল করে।
ফ্রান্স সেখানে মালয়-সুমাত্রার ব্রিটিশ বন্দরগুলো ধ্বংস করা ছাড়া আর কিছুই করতে পারেনি। 
স্পেন পর্তুগালের কাছ থেকে উরুগুয়ে ছিনিয়ে ন্যায়।
প্যারিসের চুক্তি ওনুযায়ী ব্রিটেন স্পেন কে কিউবা ও ফিলিপিন্স ফেরোত দ্যায়। তারা ফ্রান্স কে গুয়াডেলুপ, মাটিনিক ফেরোত দ্যায়। বিনিময়ে ফ্রান্স কানাডা, ডমিনিক, সেন্ট লুসিয়া, সেন্ট ভিনসেন্ট, গ্রেনাডা, গ্রেনেডিয়ার ওপর তার দাবি তুলে ন্যায়। যুদ্ধের আগে ফরাসী শাসিত মিসিসিপি অববাহিকা/নতুন ফ্রান্স-এ জনঘনত্ব খুব কম ছিল। গোটা এলাকাটা জঙ্গলে ঢাকা ও সমুদ্র থেকে দূরে ছিল। অপোরদিকে ব্রিটিশ আমেরিকা, অ্যাপালেচিয়ান এলাকায় জনঘনত্ব খুব বেশি ছিল। ভারোতের মতো বিশাল এলাকা, আদিবাসীদের সাথে প্রায়ই যুদ্ধের কারণে শাসন করতে অসুবিধা হওয়ায় ফ্রান্স গোটা এলাকাটাই ব্রিটেন কে দান করে।
স্পেন ফ্লোরিডা এলাকাটা ব্রিটেন কে দ্যায়। France recognized British clients (ex. মীরজাফর) as the rulers of key ভারোতীয় রাজ্য, and pledged not to send troops to ভারোত।
পার্ক সার্কাস রেলওয়ে স্টেশন

পার্ক সার্কাস রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। পার্ক সার্কাস রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১৫০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। পার্ক সার্কাস রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি পার্ক সার্কাস ও তার পার্শ্ববর্তী এলাকাগুলিতে রেল পরিষেবা প্রদান করে।
পার্ক সার্কাস রেলওয়ে স্টেশনের অবস্থান হল । এর গড় উচ্চতা হল ।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে পার্ক সার্কাস পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে পার্ক সার্কাস পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
সরকারি শহীদ আবদুর রব সেরনিয়াবাত টিচার্স ট্রেনিং কলেজ

সরকারি শহীদ আবদুর রব সেরনিয়াবাত টিচার্স ট্রেনিং কলেজ বাংলাদেশের দক্ষিণ অঞ্চলের বিভাগীয় শহর বরিশালে অবস্থিত। স্থানীয়ভাবে কলেজটি বিএড কলেজ নামে অধিক পরিচিত। ঢাকা-বরিশাল মহাসড়কের কাশিপুর গণপাড়া এলাকায় ৩ একর জায়গা জুড়ে ১৯৯৯ সালে কলেজটি প্রতিষ্ঠিত হয়। বর্তমানে কলেজটিতে জাতীয় বিশ্ববিদ্যালয়ের অধীনে ৪ বছর মেয়াদী ব্যাচেলর অব এডুকেশন (বিএড) অনার্স, ১বছর মেয়াদী ব্যাচেলর অব এডুকেশন (বিএড), বাংলাদেশ উন্মুক্ত বিশ্ববিদ্যালয়ের অধীনে ১ বছর মেয়াদী মাস্টার্স অব এডুকেশন (এমএড) কোর্স চালু রয়েছে। এছাড়াও কলেজটিতে বিভিন্ন স্বল্পমেয়াদী প্রশিক্ষণ কোর্স করার সুযোগ বিদ্যমান। কলেজটিতে ইতোপূর্বে শিক্ষা মন্ত্রনালয়'র অধীনে বিভিন্ন প্রকল্প বাস্তবায়ন করা হয়েছে। কলেজটেতে রয়েছে একটি একাডেমিক ও প্রশাসনিক ভবন, নতুন ভবন, একটি মসজি, একটি মিলনায়তন, একটি শহীদ মিনার , ছাত্র হোস্টেল, ছাত্রী হোস্টেল ইত্যাদি। একাডেমিক ও প্রশাসনিক ভবনের নিচতলায় একটি গ্রন্থাগার রয়েছে।
এখানে নিয়মিত বার্ষিক ক্রীড়া , সাহিত্য ও সংস্কৃতি প্রতিযোগিতা অায়োজন, ম্যাগাজিক "কীর্তনখোলা" প্রকাশ, জাতীয় দিবস উদ্‌যাপন ইত্যাদি হয়ে থাকে।
আতিউর রহমান আতিক

আতিউর রহমান আতিক হলেন বাংলাদেশ আওয়ামী লীগের একজন রাজনীতিবিদ যিনি শেরপুর-১ আসনের সাবেক জাতীয় সংসদ সদস্য। তিনি একজন মুক্তিযোদ্ধা। 
আতিক ১ ডিসেম্বর ১৯৫৭ সালে শেরপুর সদর উপজেলার কামারিয়া ইউনিয়নের বারঘরিয়া গ্রামের এক কৃষক পরিবারে জন্মগ্রহণ করেন। তিনি বি.এ পাশ করেছেন। তার স্ত্রী শামছুন্নাহার শান্তা শেরপুর শহরের চন্দ্রকান্ত সরকারি প্রাথমিক বিদ্যালয়ের প্রধান শিক্ষিকা। তার তিনটি কন্যা সন্তান রয়েছে। তার মেয়ে শারমিন রহমান অমি একজন চিকিৎসক।
আতিউর রহমান আতিক রাজনৈতিক জীবন শুরু অষ্টম শ্রেণির শিক্ষার্থী থাকা অবস্থায় ১৯৭১ সালে। তিনি মুক্তিযুদ্ধে অংশগ্রহণ করেন। ১৯৭৯ সালে শেরপুর সরকারি কলেজ সংসদের ভিপি নির্বাচিত হন। তিনি ১৯৮৮ সালে একবার শেরপুর সদর উপজেলা চেয়ারম্যান নির্বাচিত হন।
তিনি শেরপুর জেলা আওয়ামী লীগের সাবেক যুগ্ম সাধারণ সম্পাদক ও শেরপুর জেলা আওয়ামী লীগের সভাপতি।
১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম, ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে আওয়ামী লীগের প্রার্থী হিসেবে শেরপুর-১ আসন থেকে সংসদ সদস্য নির্বাচিত হন। তিনি দশম ও একাদশ জাতীয় সংসদের হুইপ।
১৭ এপ্রিল ২০১৮ সালে উচ্চ আদালতের নির্দেশে দুদক আতিককে তদন্ত করে। তার শ্বশুর রাজাকার ছিলেন এই অভিযোগ উঠলেও তার দাবি শ্বশুর রাজাকার নন মুসলিম লীগের নেতা ছিলেন।
দৈনিক সিলেটের ডাক

দৈনিক সিলেটের ডাক যা সিলেটের ডাক নামে বহুল পরিচিত, হচ্ছে একটি বাংলাদেশী দৈনিক সংবাদপত্র, যা সিলেট থেকে বাংলা ভাষায় প্রকাশিত হয়। সংবাদপত্রটি ১৯৮৪ সালের ১৮ জুলাই প্রথম প্রকাশিত হয়। ৩০ বছরেরও অধিক পুরোনো এই সংবাদপত্রটি সিলেটের সর্বাধিক প্রচারিত দৈনিক পত্রিকা।
সিলেট থেকে প্রকাশিত "সিলেটের ডাক" সংবাদপত্রটি সিলেটের স্থানীয় দৈনিক পত্রিকাগুলোর মধ্যে সর্বাধিক প্রচারিত এবং জনপ্রিয় হওয়া সত্ত্বেও পত্রিকাটির মালিক দণ্ডপ্রাপ্ত হলে উচ্চ আদালতের নির্দেশে ২০১৭ সালে পত্রিকাটির প্রকাশনা বাতিল করা হয়। যা পরবর্তীতে স্থগিত করা হয়।
এম মোজাম্মেল হক

বিচারপতি মোঃ মোজাম্মেল হক ছিলেন একজন বাংলাদেশি রাজনীতিবিদ ও আইনজীবী। তিনি ছিলেন বাংলাদেশ সুপ্রীম কোর্টের হাইকোর্ট বিভাগের সাবেক বিচারপতি এবং সিরাজগঞ্জ-৫ আসন থেকে বাংলাদেশ জাতীয়তাবাদী দল (বিএনপির) প্রার্থী হিসেবে ২০০১-এর নির্বাচনে সংসদ সদস্য নির্বাচিত হন। 
বিচারপতি মোজাম্মেল হক ১৯৩৫ সালের ১ ডিসেম্বর সিরাজগঞ্জ জেলার বেলকুচি থানার সুবর্ণসারা গ্রামে জন্মগ্রহণ করেন। তিনি রাজশাহী বিশ্ববিদ্যালয়ের ইতিহাস বিভাগ থেকে মাস্টার্স ডিগ্রি লাভ করেন এবং ঢাকা বিশ্ববিদ্যালয় থেকে এলএলবি ডিগ্রি অর্জন করেন।
বিচারপতি মোজাম্মেল হক ১৫ সেপ্টেম্বর ১৯৬২ সালে হাইকোর্টের সনদ এবং সুপ্রিম কোর্ট আইনজীবী সমিতির সদস্য হিসেবে অন্তর্ভুক্ত হন।
১৯৮৮ সালের হাইকোর্ট বিভাগের বিচারপতি পদে নিয়োগ পান এবং ২০০০ সাল পর্যন্ত বিচারপতি হিসাবে নিযুক্ত ছিলেন। ২০০০-২০০৭ পর্যন্ত বাংলাদেশ প্রেস কাউন্সিলের চেয়ারম্যান হিসেবে দায়িত্ব পালন করেন। তিনি ২০০১-২০০৬ সাল পর্যন্ত চার দলীয় জোট মনোনীত (বিএনপির) সিরাজগঞ্জ জেলার বেলকুচির আসনের সংসদ সদস্য ছিলেন।
এএম মোজাম্মেল হকের ছেলে ও এক মেয়ে আমেরিকা প্রবাসী। তার বড় মেয়ে জেবুন্নেসা সহকারী মতিঝিল মডেল স্কুল অ্যান্ড কলেজের সহকারী শিক্ষক। অপর মেয়ে কামরুন্নেসা গৃহিণী।
বিচারতি মোঃ মোজাম্মেল হক ১৭ অক্টোবর ২০১৮ সাল বুধবার ভোর ৪টার দিকে রাজধানীর ইব্রাহিম কার্ডয়াক হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৮২ বছর। বার্ধক্যজনিত কারণ ছাড়াও বিভিন্ন রোগে ভুগছিলেন তিনি।
সাইপারমেথ্রিন

সাইপারমেথ্রিন ( ) এক প্রকার সিনথেটিক পাইরিথ্রয়েড কীটনাশক যা বিশ্বব্যাপী কৃষি ও গার্হস্থ্য কীটপতঙ্গ দমনে ব্যাপক ব্যবহৃত হয়ে থাকে। পাইরিথ্রয়েড মুলত সুর্য্যমুখী ডালিয়া জাতীয় ফুলের বীজ ও পাপড়িতে পাওয়া যায়। এটি স্পর্শক ও পাকস্থলি ক্রিয়া সম্পন্ন কীটনাশক। এই পোকা মাকড়ের জন্য দ্রুত কার্য্যকর নিউরোটক্সিক হিসেবে কাজ করে থাকে। এটি দ্রুত মাটিতে কিংবা বাসাবাড়ীর দেয়ালে মিশে যায় এবং সপ্তাহেরও অধিক সময় কার্যকর থেকে সরাসরি পোকামাকড়দের আক্রান্ত করে মেরে ফেলে। প্রচুর অক্সিজেন, পানি ও সুর্যের আলো এই নিউরোটক্সিকের বিনাশ করতে সক্ষম। ন্যাশনাল পেস্টিসাইড টেলিকমিউনিকেশন নেটওয়ার্ক (এনপিটিএন) অনুসারে, সাইপারমেথ্রিন মাছ, মৌমাছি এবং জলজ কীটপতঙ্গের জন্য অত্যন্ত বিষাক্ত বিধায় মৌমাছি প্রজনন অঞ্চল ও মাছের উৎসের আশে পাশে এটি প্রয়োগে প্রচুর সাবধানতা অবলম্বন করা উচিত।
ব্যবহারসমূহ
গবাদি পশু, ভেড়া ও হাঁস-মুরগির ক্ষতিকারক ইক্টোপারাসাইট নিয়ন্ত্রণে সাইপারমেথ্রিন ব্যবহার করা হয়। পশুচিকিৎসা ঔষধ, কুকুর উপর টিক ( ticks ) নিয়ন্ত্রণে কার্যকর। লার্ভিসাইড হিসেবেও বহুল ব্যহৃত সাইপারমেথ্রিন মশা ও মাছির লার্ভা দমনে অত্যন্ত কার্যকর। তাছাড়া কৃষি ক্ষেত্রে অনেক ফসল ধ্বংসকারী পোকা দমনে সাইপারমেথ্রিন বিশেষভাবে উল্লেখযোগ্য ।
মানুষের শরীরে সংবিদেনশীলতা
সাইপারমেথ্রিন সুচের মাধ্যমে বা কাটাছেড়ার মাধ্যমে ত্বকের ভিতরে প্রয়োগ মাঝারি বিষাক্ত। এছাড়া এটির স্পর্শে ত্বক এবং চোখ এর জ্বালা হতে পারে। গিলে ফেললে বা যে কোন উপায়ে শরীরের ভেতরে প্রয়োগ করলে এর লক্ষণগুলি নিঃসংশোধন, ঝলকানি, জ্বালা, জ্বলন্ত সংবেদন, মূত্রাশয় নিয়ন্ত্রণ হ্রাস, অসঙ্গতি এবং মৃত্যুও হতে পারে। পাইরিথ্রয়েড বিপরীতভাবে কেন্দ্রীয় স্নায়ুতন্ত্র প্রভাবিত করতে পারে। ম্যানুয়াল স্বেচ্ছাসেবকদের 130 টি μg / cm2 এর ডার্মাল ডোজ দেওয়া হয়, এয়ারলয়েবে স্থানীয় টিংলিং এবং জ্বলন্ত সংবেদন।
পরিবেশের জন্য কেমন?
সাইপারমেথ্রিন একটি বিস্তৃত বর্ণের কীটনাশক, যার মানে প্রয়োগপদ্ধতি অনুসরণ না করে এটি প্রয়োগ করলে এটি উপকারী কীটপতঙ্গ এবং লক্ষ্যবস্তু পোকামাকড়কেও হত্যা করে এবং জলাশয়ের মাছও এর দ্বারা আক্রান্তের শিকার হয়। কিন্তু যখন নির্দেশ অনুসারে ব্যবহার করা হয়, তখন আবাসিক স্থানগুলির কাছাকাছি আবেদন জলজ প্রাণীর জন্য কেবল সামান্যই ঝুঁকি সৃষ্টি করে। বিশ্বব্যাপি প্রচুর সাইপারমেথ্রিন ব্যবহারে এটি দ্রুতই পোকামাকরের সহ্য করার ক্ষমতার মধ্যে চলে আসছে। ফলে অনেক ক্ষেত্রে এটার প্রয়োগ সফল নাও হতে পারে।
ফরমুলেশন ও বিষাক্ততার মাত্রা
এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত।
উল্ল্যেখযোগ্য উৎপাদক ও ব্রান্ড
বি এ এস এফ বিশ্বব্যাপি সাইপারমেথ্রিন এর বড় উৎপাদক ও সরবরাহকারী। বি এ এস এফ সরবরাহকৃত এর রিপকর্ড ১০ ইসি বাংলাদেশের অন্যতম জনপ্রিয় ও সর্বাধিক বিক্রীত কীটনাশক।
ম্যারি টাইলার মুর

ম্যারি টাইলার মুর (; ২৯ ডিসেম্বর ১৯৩৬ - ২৫ জানুয়ারি ২০১৭) ছিলেন একজন মার্কিন অভিনেত্রী। তিনি টেলিভিশন সিটকম "দ্য ম্যারি টাইলার মুর শো" (১৯৭০-১৯৭৭)-এ ম্যারি রিচার্ডস চরিত্রে এবং "দ্য ডিক ভ্যান ডাইক শো" (১৯৬১-১৯৬৬)-এ লরা পেট্রি চরিত্রে অভিনয়ের জন্য সর্বাধিক খ্যাতি অর্জন করেন। ১৯৬৭ সালে তিনি "থরোলি মডার্ন মিলি" চলচ্চিত্রে অভিনয় করেন এবং ১৯৮০ সালে "অর্ডিনারি পিপল" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
মুর ১৯৩৬ সালের ২৯শে ডিসেম্বর নিউ ইয়র্কের ব্রুকলিনে জন্মগ্রহণ করেন। তার পিতা জর্জ টাইলার মুর (১৯১৩-২০০৬) ছিলেন একজন যাজক এবং মাতা মার্জোরি হ্যাকেট (১৯১৬-১৯৯২)। তার পরিবার আইরিশ-ক্যাথলিক বংশোদ্ভূত। তারা ব্রুকলিনের ওশান পার্কওয়েতে বসবাস করতেন। মুর তার পিতামাতার তিন সন্তানের মধ্যে সর্বজ্যেষ্ঠ, তার ছোট ভাই জন ও ছোট বোন এলিজাবেথ।
মুরের প্র-পিতামহ লেফটেন্যান্ট কর্নেল লুইস টিলঘম্যান মুর বর্তমানে ভার্জিনিয়ার উইনচেস্টারের স্টোনওয়াল জ্যাকসন্‌স হেডকোয়ার্টার্স জাদুঘর যেখানে অবস্থিত সেই বাড়িটির মালিক ছিলেন।
মেইট রিমাক

রিম্যাক মেইট () হলেন একুশ শতকের অ্যাকজন বিখ্যাত আবিষ্কারক ও উদ্দোগী মানুষ। ইনি ২০০৯ সালে রিম্যাক অটোমোবাইলস নামে অ্যাক কোম্পানি স্থাপন করেন। ফোর্বস ম্যাগাজিন ২০১৭ সালে তাকে "সেরা ৩০ উদ্দোগী মানুষ" তালিকায় রেখেছে।
রিম্যাক ২০০০ সালে ইগ্লাভ নামের অ্যাকটা ইলেকট্রনিক গ্লাভস তৈরি করেন। এটাকে কীবোর্ড ও মাউসের বিকল্প হিসেবে ব্যবহার করা যায়। রিম্যাক ২০০৭ সালে ভিইআরএন বিশ্ববিদ্যালয় তে ভর্তি হন।
১৩ বছোর বয়োসে, রিম্যাক ১৯৮৪ সালে তৈরি বিএমডব্লউ ই৩০ ৩২৩ই মডেলের গাড়ি কিনেন। কিন্তু অ্যাকটা প্রতিযোগিতায় তার ঐ গাড়ির গ্যাসলিনি ইঞ্জিনটা খারাপ হয়ে যায়। তখন তিনি নিজেই ইলেকট্রিক গাড়ি বানানোর সিদ্ধান্ত ন্যান। তিনি নিজের বাড়ির গ্যারেজ এ পুরোনো গাড়ির অংশ, ব্যাটারি কম দামে কিনে কাজ শুরু করেন। শেষপর্যন্ত ২০০৭ সালে তিনি তার উদ্দেশ্য সফোল হন।
ছত্তিশগড়ের মুখ্যমন্ত্রীদের তালিকা

২০০০ সালের ১ নভেম্বরে ভারতের ছত্তীসগঢ় রাজ্যের গঠন থেকে বর্তমান পর্যন্ত কার্যরত মুখ্যমন্ত্রীদের কার্যকালের আরম্ভ, কার্যকাল সমাপ্তি, দলভিত্তিতে তথ্য এই তালিকাতে দেওয়া হয়েছে।
ভারতীয় রিজার্ভ ব্যাঙ্কের গভর্নরদের তালিকা

ভারতীয় রিজার্ভ ব্যাঙ্কের গভর্নর হলেন অর্থনৈতিক প্রতিষ্ঠানটির মুখ্য কার্য্যবাহী কর্মকর্তা। ভারতীয় টাকার কাগজী মুদ্রাসমূহে তাদের হস্তাক্ষর থাকে। সাধারনত গভর্নরের কার্যকাল ৩ বছর। এই তালিকায় ভারতীয় রিজার্ভ ব্যাঙ্কের প্রাক্তন ও বর্তমান কার্যরত গভর্নরদের তথ্য দেওয়া হয়েছে।
রিম্যাক কানসেপ্ট ওয়ান

কানসেপ্ট ওয়ান হচ্ছে রিম্যাক অটোমোবিলির তৈরি অ্যাকটা ইলেকট্রিক গাড়ি । মোট উৎপাদন অ্যাকসেলেরেশন সময় তে ২.৫ সেকেন্ডে। কানসেপ্ট ওয়ান-ই দুনিয়ার প্রথম ইলেকট্রিক সুপারকার।
এর সর্বোচ্চ গতি হচ্ছে । প্রত্যেক চাকায় ব্রাশহীন ডিসি মোটর আছে। এটা সব চাকা টার্ক ভেক্টরিং সিস্টেম দ্বারা নিয়ন্ত্রিত। এটা ব্যবহারকারী সেটআপ এবং ড্রাইভিং শর্তাবলী ওনুযায়ী চাকায় ক্ষমতা প্রয়োগ করে। গাড়িতে কার্বন সেরামিক ব্রেক ব্যবহৃত হয়েছে। গাড়িটা সামনের চাকা থেকে পিছন-চাকায় পাওয়ার সুইচ করতে পারে ও সমোস্ত চাকায় পাওয়ার সমানভাবে বণ্টন করতে পারে।
মোটর গুলোকে ৯০ kWh LiNiMnCoO২ ব্যাটারি দিয়ে পাওয়ার দেওয়া হয়। giving the car a range of /charge. গাড়ির body কার্বন ফাইবার দিয়ে তৈরি।
শাহরিন ইসলাম চৌধুরী তুহিন

শাহরিন ইসলাম চৌধুরী তুহিন হলেন একজন বাংলাদেশী রাজনীতিবিদ ও সাবেক সংসদ সদস্য। তিনি নীলফামারী-১ আসন থেকে নির্বাচিত ৬ষ্ঠ জাতীয় সংসদ সদস্য। তিনি বাংলাদেশ জাতীয়তাবাদী দল - বিএনপির জাতীয় কার্যনির্বাহী কমিটি ২০১৬ এর একজন সদস্য।
তুহিন রাজশাহীতে জন্মগ্রহণ করেন। তার পৈতৃক বাড়ি হল নীলফামারী জেলার ডোমার উপজেলার গোমনাতিতে। তার পিতার নাম রফিকুল ইসলাম চৌধুরী রাজশাহী বিশ্ববিদ্যালয়ের অর্থনীতির অধ্যাপক ও ডীন ছিলেন। তুহিনের মাতার নাম সেলিনা ইসলাম। তার মা বাংলাদেশের প্রাক্তন প্রধানমন্ত্রী খালেদা জিয়ার বড় বোন। সে হিসাবে তুহিন খালেদা জিয়ার ভাগ্নে।
তুহিন ১৯৯৬ সালের ফেব্রুয়ারিতে অনুষ্ঠিত ৬ষ্ঠ জাতীয় সংসদ নির্বাচনে সংসদ সদস্য নির্বাচিত হন। এই সংসদ মাত্র ১১ দিন স্থায়ী ছিল। ২০০৭ সালে দুর্নীতি দমন কমিশন (দুদক) গুলশান থানায় তুহিনের বিরুদ্ধে পৃথক দুটি মামলা দায়ের করে। পরে ২০০৮ সালে কর ফাঁকির মামলায় আদালত তাকে তিন ও পাঁচ বছর করে মোট আট বছরের সশ্রম কারাদণ্ড দেন। আর জ্ঞাত আয়বহির্ভূত সম্পদ অর্জনের অভিযোগে করা মামলায় ২০০৮ সালে তাকে দুটি ধারায় (৩ বছর ও ১০ বছর) ১৩ বছরের সশ্রম কারাদণ্ড দেন আদালত।রায় ঘোষণার প্রায় দীর্ঘ সতেরো বছর পর তিনি আদালতে আত্মসমর্পণ করে জামিন আবেদন করেন ২০২৫ সালের ২৯ এপ্রিল। এদিন আদালতে আত্মসমর্পণের পর ঢাকার পৃথক দুটি বিশেষ জজ আদালতের বিচারক মো. কবির উদ্দিন প্রামাণিক ও প্রদীপ কুমার রায় জামিন নামঞ্জুর করে কারাগারে পাঠানোর আদেশ দেন।
পরবর্তীতে ২০২৫ সালের ৮ মে হাইকোর্ট তাঁর ‘আপিল নিষ্পত্তি না হওয়া পর্যন্ত' অন্তর্বর্তী জামিন মঞ্জুর করেন। এদিন আদালতে শাহরিন ইসলামের পক্ষে শুনানি করেন আইনজীবী হাসান রাজীব প্রধান, সঙ্গে ছিলেন আইনজীবী মো. মশিউর রহমান। দুদকের পক্ষে আইনজীবী মো. ওমর ফারুক এবং রাষ্ট্রপক্ষে ডেপুটি অ্যাটর্নি জেনারেল শিউলী খানম শুনানিতে ছিলেন।
বিয়াস

বিয়াস জলসহনীয় মাঝারি আকারের বৃক্ষ। এর ইংরেজি নাম ইন্ডিয়ান উইলো। বৈজ্ঞানিক নাম "salix tetrasperma" "(স্যালিক্স টেট্ট্রাসপার্মা)"। বিয়াস গাছ বাংলাদেশ, ভারত, পাকিস্তান, নেপালসহ দক্ষিণ এশিয়ার বিভিন্ন দেশে দেখতে পাওয়া যায়।
বিয়াস গাছ পানিতে অনেক দিন বেঁচে থাকতে পারে। স্বভাবে এ গাছ তাই অনেকটা হিজল, করচের মতো। বাংলাদেশের হাওর অঞ্চলে এ গাছ বেশি দেখা যায়। শরৎকালে এ গাছের পাতা ঝরে যায়। পাতা ঝরা শেষে আবার নতুন পাতা গজায়। হেমন্ত ঋতুতে ফুলের কুঁড়ি আসতে শুরু করে এবং এ ঋতুর মাঝামাঝি ফুল ফোটে।
বিয়াস গাছের কাঠের মান ভাল এবং ওজনে বেশ হালকা। এ কাঠ ক্রিকেট খেলার ব্যাট তৈরির উপযোগী। ঘরের আসবাবপত্র ও কৃষিযন্ত্র তৈরিতে ব্যবহৃত হয়। এই গাছের ফল থেকে তুলা সংগ্রহ করা যায়। বিয়াস গাছের রয়েছে নানা ভেষজগুণ। এ গাছের শিকড়, বাকল ও পাতা বিভিন্ন অসুখ নিরাময়ে ব্যবহৃত হয়। জ্বালানির প্রয়োজনে এ গাছের কাঠ ব্যবহৃত হয়। বর্তমানে ব্যপকহারে এ গাছের সংখ্যা আশংকাজনকভাবে কমে যাচ্ছে।
দ্বিতীয় জাতীয় সংসদ সদস্যদের তালিকা

দ্বিতীয় জাতীয় সংসদ নির্বাচন, বাংলাদেশে ১৯৭৯ সালের ১৮ ফেব্রুয়ারি অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হলো।
একাদশ জাতীয় সংসদ সদস্যদের তালিকা

৩০শে ডিসেম্বর,২০১৮ খ্রিস্টাব্দে বাংলাদেশে একাদশ জাতীয় সংসদ নির্বাচন অনুষ্ঠিত হয়। এ নির্বাচনের মাধ্যমে একাদশ জাতীয় সংসদের ২৯৮ জন সদস্য জনগণের ভোটে সরাসরি নির্বাচিত হন। ৩০ ডিসেম্বর ২০১৮ তারিখে নির্বাচনে অনিয়মের অভিযোগে ব্রাহ্মণবাড়িয়া-২ আসনের তিনটি কেন্দ্রে ফলাফল স্থগিত করে ৯ জানুয়ারি ২০১৯ তারিখে উক্ত তিনটি কেন্দ্রে পুনরায় ভোটগ্রহণ করা হয়। এতে বিএনপির আবদুস সাত্তার ভূঞা জয় লাভ করেন।গাইবান্ধা-৩ আসনে ঐক্যফ্রন্ট সমর্থিত প্রার্থী ফজলে রাব্বী চৌধুরী ১৯ ডিসেম্বর ২০১৮ তারিখে নির্বাচনের প্রাক্কালে মৃত্যুবরণ করলে, ২৭শে জানুয়ারি ২০১৯ তারিখে এ আসনের সংসদ সদস্য নির্বাচন হয়।
৩ জানুয়ারি ২০১৯ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন। শেখ হাসিনা একাদশ জাতীয় সংসদের সংসদ নেতা নির্বাচিত হন। তবে এ দিন জাতীয় ঐক্যফ্রন্টের মনোনয়নে নির্বাচিত সদস্যগণ শপথ গ্রহণ করেননি।
এম এম শাহীন

এম এম শাহীন একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন।
এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন।
এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি স্বতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় স্বতন্ত্র প্রার্থী হিসেবে নির্বাচন করে জাতীয় পার্টির নবাব আলী আব্বাস খানের কাছে পরাজিত হন।
১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান।
খায়রুন সুন্দরী

খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে। পরে প্রাণের স্বামী নামে এটি ভারতে পুনর্নির্মিত হয়, যাতে ফেরদৌস আহমেদ, রচনা বন্দ্যোপাধ্যায়, এটিএম শামসুজ্জামান অভিনয় করেছিলেন।
স্বতন্ত্র রাজনীতিবিদ

সাধারণভাবে, প্রার্থী যখন কোন রাজনৈতিক দলের সমর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে স্বতন্ত্র প্রার্থী বলে।
জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে।
ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়।
স্বতন্ত্র প্রার্থীরা ব্যক্তিগত পরিচয়ে অথবা কোনো দলের থেকে আলাদা মতবাদ নিয়ে নির্বাচনে প্রতিদ্বন্দ্বিতা করতে পারবেন। ২০২৪ এর লোকসভা নির্বাচনে ৭ জন নির্দল প্রার্থী লোকসভার সাংসদ হিসেবে জয় লাভ করেন।
আব্দুস সাত্তার (চিত্রশিল্পী)

ড. আব্দুস সাত্তার (জন্ম: ২রা ফেব্রুয়ারি, ১৯৪৮) বাংলাদেশের একজন চিত্রশিল্পী। তিনি তার শিল্পকর্মের জন্য ২টি স্বর্ণপদকসহ ৭টি আর্ন্তজাতিক পুরস্কার পান। জাতীয় পর্যায়ে পেয়েছেন ৯টি পুরস্কার। তার ২০টির অধিক প্রকাশনা রয়েছে যেগুলো কলেজ ও বিশ্ববিদ্যালয়ে রেফারেন্স বুক হিসাবে তালিকাভুক্ত।
চিত্রশিল্পী আব্দুস সাত্তার শিল্পচর্চার পাশাপাশি যেমন করেছেন শিক্ষকতা তেমন রচনা করেছেন বহুলনন্দিত অনেক গ্রন্থ। সমসাময়িক রাজনৈতিক প্রবন্ধ থেকে শুরু করে রচনা করেছেন চিত্রশিল্পের উপর একাধিক তথ্যনির্ভর বিশ্লেষণধর্মী গ্রন্থ। তার প্রকাশিত বইসমূহের মধ্যে উল্লেখযোগ্য হল-
অধ্যাপক ড. আব্দুস সাত্তার এর ৭১ তম জম্মবার্ষিকী উদ্‌যাপন
সুবর্ণ এক্সপ্রেস

সুবর্ণ এক্সপ্রেস (ট্রেন নং ৭০১/৭০২) বাংলাদেশ রেলওয়ে কর্তৃক পরিচালিত বাংলাদেশের শীর্ষ বিরতিহীন আন্তঃনগর ট্রেন। এটি বাংলাদেশের জনপ্রিয় প্রথম ননস্টপ ট্রেন যা চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে।
সুবর্ণ এক্সপ্রেস বাংলাদেশের প্রথম বিরতিহীন আন্তঃনগর ট্রেন। ১৯৯৮ সালের ১৪ই এপ্রিল ট্রেনটি উদ্বোধন করা হয়। এটি চালু হওয়ার পূর্বে বাংলাদেশের প্রথম আন্তঃনগর ট্রেন মহানগর এক্সপ্রেস ৭০১/৭০২ নাম্বারে চলাচল করতো। তবে সূবর্ণ এক্সপ্রেস ট্রেন চালু হওয়ার পর মহানগরের নাম্বার সূবর্ণকে দিয়ে দেওয়া হয়, এবং মহানগরকে ৭২১/৭২২ নাম্বার দেওয়া হয়। চট্টগ্রাম−ঢাকা রুটে এই ট্রেনের পাশাপাশি মহানগর প্রভাতী/গোধূলী এক্সপ্রেস (৭০৩/৭০৪), মহানগর এক্সপ্রেস (৭২১/৭২২), তূর্ণা এক্সপ্রেস (৭৪১/৭৪২), সোনার বাংলা এক্সপ্রেস (৭৮৭/৭৮৮), কক্সবাজার এক্সপ্রেস (৮১৩/৮১৪), পর্যটক এক্সপ্রেস (৮১৫/৮১৬), চট্টলা এক্সপ্রেস (৮০১/৮০২), ঢাকা/চট্টগ্রাম মেইল (১/২) এবং কর্ণফুলী এক্সপ্রেস (৩/৪) চলাচল করে। ২০২৪ সাল পর্যন্ত বাংলাদেশে সুবর্ণ এক্সপ্রেস (৭০১/৭০২), সোনার বাংলা এক্সপ্রেস (৭৮৭/৭৮৮), কক্সবাজার এক্সপ্রেস (৮১৩/৮১৪), পর্যটক এক্সপ্রেস (৮১৫/৮১৬) ও বনলতা এক্সপ্রেস (৭৯১/৭৯২), মোট এই পাচটি বিরতিহীন আন্তঃনগর ট্রেন রয়েছে। সুবর্ণ এক্সপ্রেসের বেজ চট্টগ্রাম রেলওয়ে স্টেশন।
বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।
বি.দ্র.: মাঝেমধ্যে বিশ্ব ইজতেমার সময় ট্রেনটি বন্ধ রাখা হয়।
২০২২ সাল অব্দি, সুবর্ণ এক্সপ্রেস শুধুমাত্র ঢাকা বিমানবন্দর রেলওয়ে স্টেশনে বিরতি দেয়।
সূচনাকালে এই ট্রেনে ২৭০০ ও ২৬০০ শ্রেণীর লোকোমোটিভ ব্যবহার করা হতো। তবে পরবর্তীতে ২৯০০ শ্রেণীর লোকোমোটিভ দ্বারা পরিচালনা করা হয়। বর্তমানে একে ৩০০০ সিরিজের লোকোমোটিভ দ্বারা পরিচালনা করা শুরু হয়েছে।
পূর্বে ট্রেনটি ইরানি সবুজ-হলুদ এয়ার ব্রেকের কোচে চলাচল করতো। পরে রক্ষণাবেক্ষণের সমস্যার কারণে ২০০৭ সালে এই রেক পাল্টিয়ে চীনা সাদা এয়ার ব্রেক কোচের রেক দেওয়া হয় যার লোড ১৮/৩৬ এবং মোট আসন ছিলো ৮৯৯টি। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ২২/৪৪ লোডে চালানো হয়। 
২০১৬ সালে ট্রেনটিকে তৎকালীন সময়ের নতুন ইন্দোনেশিয়ান লাল-সবুজ কোচের রেক দ্বারা ট্রেনটি প্রতিস্থাপনের সিদ্ধান্ত নেওয়া হয়, তবে পরে তা বাতিল করা হয়। পরে ২০২০ সালের ২০ই অক্টোবর ২০১৯ ব্যাচের নতুন ইন্দোনেশিয়ান লাল-সবুজ কোচের রেক দ্বারা ট্রেনটি প্রতিস্থাপনের সিদ্ধান্ত নেওয়া হয় এবং ২০২০ সালের ৩রা নভেম্বর থেকে ট্রেনটি নতুন রেকে চলাচল শুরু করে। 
সর্বশেষ গত ২০২৩ সালের ৬ জুন হতে দক্ষিণ কোরিয়া থেকে আমদানিকৃত সর্বকালের সেরা আধুনিক কোচের রেক দ্বারা বিরতিহীন ট্রেনটি পরিচালিত হচ্ছৈ।
বর্তমানে ট্রেনটিতে ১৮টি কোচের মধ্যে ৮টি তাপানুকুল চেয়ার, ৭টি শোভন চেয়ার, ২টি শোভন চেয়ার+খাবার গাড়ী+গার্ডব্রেক এবং ১টি পাওয়ার কার রয়েছে। কোনো কেবিন কোচ না থাকলেও শীঘ্রই কেবিন কোচ যুক্ত করা হবে ট্রেনটিতে। বর্তমানে ট্রেনটির মোট আসন ৮৯০টি।
ঘর্ঘরা নদী

ঘর্ঘরা (), যা নেপালে কর্ণালী (), তিব্বতে মাপ্‌ছা ৎসাংপো ও অবধে সরযূ ()নামেও পরিচিত, একটি আন্তঃসীমান্ত নদী এবং এটি তিব্বত মালভূমিতে অবস্থিত মানস সরোবরের কাছে থেকে উৎপন্ন হয়ে নেপালের মধ্য দিয়ে প্রবাহিত হয়ে ভারতে ব্রহ্মঘাটে শরদা নদীর সঙ্গে মিলিত হয়। ঘর্ঘরা নদী গঙ্গা নদীর বাম তীরের প্রধান উপনদী। নেপালে এর নদীটির দৈর্ঘ্য এবং এটি নেপালের দীর্ঘতম নদী। ঘর্ঘরা নদী বিহারের রেবেলগঞ্জে গঙ্গার সাথে মিলিত হয় এবং এর মোট দৈর্ঘ্য । আয়তন অনুযায়ী ঘর্ঘরা গঙ্গার বৃহত্তম উপনদী এবং দৈর্ঘ্য অনুযায়ী যমুনা নদীর পর ঘর্ঘরা গঙ্গার দ্বিতীয় বৃহত্তম উপনদী।
এটি শুরু হয় সমুদ্রতল থেকে প্রায় ৩,৯৬২ মিটার (১২,৯৯৯ ফুট) উচ্চতায় উঁচুতে তিব্বতের হিমালয়ের দক্ষিণাঞ্চলীয় ঢালগুলিতে ম্যাপচাচুঞ্জের হিমবাহ থেকে। নেপালের সবচেয়ে দূরবর্তী এবং কমপক্ষে অনুসন্ধানকৃত এলাকাগুলি কর্ণালি নদীর মতো দক্ষিণে প্রবাহিত হয়। ২০২ কিলোমিটার (১২৬ মাইল) সেতি নদীটি পশ্চিমাঞ্চলের পশ্চিমে অংশে প্রবাহিত হয় এবং দুন্দ্রাস পাহাড়ের উত্তরে দত্তী জেলায় কর্ণালি নদীতে যোগ দেন। ২৬৪ কিলোমিটার (১৬৪ মাইল) দীর্ঘ আরেকটি উপনদী ভেরী ধবলগিরি হিমালয়ের পশ্চিম অংশে উত্থিত হয় এবং সুর্খেত জেলার কুইনেঘাটের কাছে কর্নলি নদীর সঙ্গে যুক্ত হয়।
নেপালে কর্ণালী প্রদেশ এই নদীর সবচেয়ে বড় প্রশাসনিক বিভাগ এবং এর আয়তন । এর জনঘনত্ব নেপালে সর্বনিম্ন এবং কর্ণালী নদীর তীরে কোনো বড় বসতি নেই।
ভারতে ঘর্ঘরা নদী উত্তরপ্রদেশ রাজ্যের অযোধ্যা, আজমগড়, আম্বেদকর নগর, গোন্ডা, গোরক্ষপুর, দেওরিয়া, বস্তি, বারাবাঁকি, বালিয়া, বাহরাইচ, লখিমপুর খেরি, সন্ত কবীর নগর ও সীতাপুর জেলা এবং বিহার রাজ্যের সিওয়ান জেলা জুড়ে বিস্তৃত।
ভারতে ঘর্ঘরা নদী সংলগ্ন গুরুত্বপূর্ণ শহরের মধ্যে উত্তরপ্রদেশ রাজ্যের অযোধ্যা, আকবরপুর, গোন্ডা, গোরক্ষপুর, দেওরিয়া, বস্তি, বারাবাঁকি, বাহরাইচ, রাজেসুলতানপুর, সন্ত কবীর নগর, সিদ্ধার্থনগর ও সীতাপুর এবং বিহার রাজ্যের ছাপরা, সিওয়ান ও সোনপুর উল্লেখযোগ্য। অযোধ্যায় ঘর্ঘরা নদী "সরযূ" নামে পরিচিত।
দ্য ট্রাবলসাম রেইন অফ কিং জন

দ্য ট্রাবলসাম রেইন অফ জন, কিং অফ ইংল্যান্ড (ইংরেজি: "The Troublesome Reign of John, King of England") হল আনুমানিক ১৫৮৯ সালে রচিত একটি এলিজাবেথীয় ঐতিহাসিক নাটক। এটি সচরাচর দ্য ট্রাবলসাম রেইন অফ কিং জন (ইংরেজি: "The Troublesome Reign of King John") নামে উল্লিখিত হয়। সম্ভবত জর্জ পিল এই নাটকটি রচনা করেছিলেন। গবেষকেরা সাধারণভাবে এই বিষয়ে একমত যে, এই নাটকটিকেই উইলিয়াম শেকসপিয়র তার "কিং জন" (রচনাকাল আনুমানিক ১৫৯৬ সাল) নাটকের আখ্যানসূত্র ও আদর্শ হিসেবে গ্রহণ করেছিলেন।
হাফিজ আহমেদ মজুমদার

হাফিজ আহমেদ মজুমদার যিনি হাফিজ মজুমদার নামেই বেশি জনপ্রিয় হচ্ছেন একজন বাংলাদেশী শিক্ষানুরাগী, সমাজসেবী এবং রাজনীতিবিদ, সংসদ সদস্য। তিনি জুন ১৯৯৬ এবং ২০০৮, ২০১৮ সালের নির্বাচনে সিলেট-৫ আসন থেকে সংসদ সদস্য হিসাবে নির্বাচিত হন। তিনি সিলেটের বেশ কয়েকটি শিক্ষাপ্রতিষ্ঠানের প্রতিষ্ঠাতা যার মধ্যে রয়েছে "স্ক্লার্সহোম", "হাফসা মজুমদার মহিলা কলেজ", "সাজ্জাদ মজুমদার বিদ্যানিকেতন", "হাফিজ মজুমদার বিদ্যানিকেতন" উল্লেখযোগ্য। হাফিজ মজুমদারে চাচা সাবেক সাংসদ ব্রিগেডিয়ার মজুমদার। সমাজসেবায় অবদানের স্বীকৃতি হিসেবে ২০১১ সালে আহসানিয়া মিশন কৃর্তক "‘খান বাহাদুর আহসানউল্লাহ স্বর্ণপদক’" ছাড়াও বেশ কিছু সম্মাননা ও পুরস্কারে ভূষিত হয়েছেন।
হাফিজ মজুমদার ১৯৩৩ সালের ২৯ মার্চ ভারতের করিমগঞ্জ উপজেলা বর্তমানে সিলেট জেলার জকিগঞ্জ উপজেলায় জন্মগ্রহণ করেন। তার পিতার নাম ইমদাদুর রহমান মজুমদার ও মাতার নাম রহিমুন্নেসা মজুমদার। ভারতের "চন্ডিনগর প্রাথমিক বিদ্যালয়ে" শিক্ষালাভের পর যশোর জেলা স্কুল থেকে ১৯৫১ সালে মাধ্যমিক পরীক্ষায় উত্তীর্ণ লাভ করেন এবং ১৯৫৩ সালে সিলেট এমসি কলেজ থেকে উচ্চ মাধ্যমিক শিক্ষা লাভের পর বরিশাল বি.এম. কলেজ থেকে স্নাতকোত্তর লাভ করেন। ১৯৮৫ সালে তিনি হাফিজ মজুমদার শিক্ষা ট্রাস্ট প্রতিষ্ঠা করেন সিলেট জেলার শিক্ষার মান উন্নয়নের জন্য, যার অধীনে বিশটিরও বেশি শিক্ষা প্রতিষ্ঠান প্রতিষ্ঠা করা হয়। তিনি পূবালী ব্যাংকের সাবেক চেয়ারম্যান এবং ২০১৫ সাল থেকে ২০২১ সাল পর্যন্ত রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন।
তার চাচা সাবেক সংসদ সদস্য মাহমুদুর রহমান মজুমদারের পরিবর্তে ১৯৯১ সালে প্রথম জাতীয় নির্বাচনে অংশ নেন, জুন ১৯৯৬ সালের অনুষ্ঠিত সপ্তম জাতীয় সংসদ নির্বাচনে বাংলাদেশ আওয়ামী লীগ মনোনয়নে নৌকা প্রতীকে অংশ নিয়ে জয়লাভ করে সিলেট-৫ আসন থেকে প্রথমবার তিনি সংসদ সদস্য নির্বাচিত হন। ২০০১ সালের নির্বাচনে তিনি পরাজিত হন, এরপর ২০০৮ সালের নির্বাচনে জয়লাভ করে পুনরায় সংসদ সদস্য হিসাবে নির্বাচিত হন। ২০১৪ সালের নির্বাচনে তিনি অংশগ্রহণ করেননি। ২০১৮ সালের নির্বাচনে তিনি বাংলাদেশ আওয়ামী লীগ থেকে মনোনয়ন পেয়ে নির্বাচনে অংশগ্রহণ করে জয় লাভ করেন।
ক্যারল রিড

স্যার ক্যারল রিড (; ৩০ ডিসেম্বর ১৯০৬ - ২৫ এপ্রিল ১৯৭৬) ছিলেন একজন ইংরেজ চলচ্চিত্র পরিচালক ও প্রযোজক। তিনি "অড ম্যান আউট" (১৯৪৭), "দ্য ফলেন আইডল" (১৯৪৮), "দ্য থার্ড ম্যান" (১৯৪৯) এবং "অলিভার!" চলচ্চিত্র নির্মাণের জন্য সর্বাধিক পরিচিত। "অলিভার!" চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার অর্জন করেন।
"অড ম্যান আউট" শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী প্রথম চলচ্চিত্র; চলচ্চিত্র নির্মাতা রোমান পোলান্‌স্কি একাধিকবার এই চলচ্চিত্রটিকে তার প্রিয় চলচ্চিত্র বলে উল্লেখ করেছেন। "দ্য ফলেন আইডল" দ্বিতীয় বাফটা পুরস্কার আয়োজনে শ্রেষ্ঠ ব্রিটিশ চলচ্চিত্রের পুরস্কার লাভ করে। ব্রিটিশ ফিল্ম ইনস্টিটিউটের ভোটে "দ্য থার্ড ম্যান" ছবিটি বিংশ শতাব্দীর সেরা ব্রিটিশ চলচ্চিত্র হিসেবে নির্বাচিত হয়।
ছোট মনির

তানভীর হাসান (জন্ম: ২৭ মে ১৯৭৮) হলেন একজন বাংলাদেশী রাজনীতিবিদ। তিনি টাঙ্গাইল-২ আসনের সাবেক সংসদ সদস্য। প্রবাসীদের মধ্যে তিনিই প্রথম সংসদ সদস্য হোন। তিনি জার্মানীতে আওয়ামী লীগের যুগ্ম সাধারণ সম্পাদক ছিলেন।
ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন। বাবা এডভোকেট মোঃ আব্দুল গফুর এবং মাতা মোছাঃ হোছনে আরা বেগম। তার পৈতৃক নিবাস গোপালপুর উপজেলার ধোপাকান্দি ইউনিয়ন এর বরামা গ্রামে।
ছোট মনির ২০২২ সালের ১৯ জানুয়ারিতে, বাংলাদেশ আওয়ামী লীগের প্রেসিডিয়াম সদস্য সাবেক মন্ত্রী শাজাহান খানের একমাত্র কন্যা ঐশী খানের সাথে বিবাহ বন্ধনে আবদ্ধ হন।
আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন।
তিনি টাঙ্গাইল-২ আসন থেকে একাদশ জাতীয় সংসদ নির্বাচন ও দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি একাদশ জাতীয় সংসদের মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং টাংগাইল জেলার আওয়ামী লীগের বর্তমান কমিটির নবনির্বাচিত যুগ্ম সাধারণ সম্পাদক।
২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে। তার বিরুদ্ধে শিক্ষক নিক্সন হত্যা মামলার নির্দেশদাতা বলে অভিযোগও রয়েছে। এছাড়াও তার ও তার ভাইয়ের বিরুদ্ধে ঘাটাইলের সাবেক সাংসদ আমানুর রহমান খান রানার ভাইয়ের হত্যার অভিযোগ রয়েছে।
ক্রা দাদি জেলা

ক্রা দাদি জেলা উত্তর-পূর্ব ভারতের অরুণাচল প্রদেশের একটি অন্যতম জেলা৷ ২০১৫ সালের ৭ ফেব্রুয়ারি কুরুং কুমেই জেলার একাংশ পৃথক করে এই জেলাটটি সৃষ্টি করা হয়েছিল৷ এই জেলার সদর শহর পালিন৷ জেলাটির সংখ্যাগরিষ্ঠ অধিবাসী নিচি জনজাতির৷
২০১৩ সালের ২১ মার্চ অরুণাচল প্রদেশ (জেলা পুনর্সংগঠন) আইনের দ্বারা ক্রা দাদি জেলা গঠনের প্রস্তাব গৃহীত হয়৷ ২০১৫ সালের ৭ ফেব্রুয়ারি সেইসময়ের অরুণাচল প্রদেশের মুখ্যমন্ত্রী নবাম টুকী এই নতুন জেলাটি উদ্বোধন করেন৷
বর্তমান জেলাটির অস্থায়ী সদর পালিন৷ পালিন থেকে ২০ কিমি দুরত্বে অবস্থিত জামিন শহরকে জেলাটির সদর হিসাবে প্রস্তাব করা হয়েছে৷
ক্রা দাদি জেলায় দুটি বিধানসভা কেন্দ্র আছে- তালি ও পালিন৷ তাছাড়া, জেলাটিকে আটটা প্রশাসনিক বৃত্তে বিভক্ত করা হয়েছে- পালিন, জামিন, য়াংটে, চামবাং, তরক লাংডি, গাংটে, তালি এববং পিপসোরাং৷
আব্দুল মমিন মন্ডল

আব্দুল মমিন মন্ডল একজন বাংলাদেশি রাজনীতিবিদ। তিনি সিরাজগঞ্জ-৫ আসনের সাবেক সাংসদ। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
আব্দুল মমিন মন্ডলের জন্ম সিরাজগঞ্জ জেলার এনায়েতপুরে। তার বাবা আব্দুল মজিদ মন্ডল দশম জাতীয় সংসদ নির্বাচনে বিজয়ী সিরাজগঞ্জ-৫ আসনের সংসদ সদস্য ছিলেন।
আব্দুল মমিন মন্ডল একজন শিল্পপতি। মমিন মন্ডল একজন সিআইপি পদকপ্রাপ্ত ব্যবসায়ী-শিল্পপতি।
তিনি সিরাজগঞ্জ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
২০২৪ সালে তিনি দ্বাদশ জাতীয় সংসদ নির্বাচনেও আওয়ামী লীগের মনোনয়নে সিরাজগঞ্জ-৫ আসন থেকে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে ৬ আগস্ট ২০২৪ রাষ্ট্রপতি সংসদ ভেঙ্গে দিয়ে তিনি সংসদ সদস্য পদ হারান।
আতাউর রহমান খান (টাঙ্গাইলের রাজনীতিবিদ)

আতাউর রহমান খান একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি টাঙ্গাইল-৩ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারি ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আতাউর রহমান খান ১৯৪১ সালের ৪ এপ্রিল টাঙ্গাইল জেলার ঘাটাইল উপজেলার দিগড় ইউনিয়নের বাগুন্তা গ্রামে জন্মগ্রহণ করেন। তার পিতার নাম আব্দুল হালিম খান ও মাতার নাম ফাতেমা আক্তার খানম। আতাউর রহমান খান ব্যাংকে চাকুরীর মাধ্যমে কর্মজীবনে প্রবেশ করেন ও সোনালী ব্যাংকের উপ-মহাব্যবস্থাপক হিসেবে অবসরগ্রহণ করেন।
আতাউর রহমান খান টাঙ্গাইল জেলা আওয়ামী লীগের সহ-সভাপতি হিসেবে দায়িত্ব পালন করছেন। ২০১৬ সালের ১৮ সেপ্টেম্বর টাঙ্গাইল-৩ আসনের সাবেক সংসদ সদস্য আমানুর রহমান খান রানা হত্যা মামলায় কারাবরণ করে। পরবর্তীতে বিভিন্ন সমালোচনার মুখে ২০১৮ সালে একাদশ জাতীয় সংসদ নির্বাচনে রানাকে বাদ দিয়ে আতাউর রহমান খানকে এই আসনে আওয়ামী লীগের মনোনয়ন দেওয়া হয়। নির্বাচনে তিনি বিএনপি মনোনীত প্রার্থী লুৎফর রহমান খান আজাদকে পরাজিত করে প্রথমবারের মত সংসদ সদস্য নির্বাচিত হন।
আতাউর রহমান খান ব্যক্তিগত জীবনে ফাতেমা রহমান খানের সাথে বিবাহ বন্ধনে আবদ্ধ হন। পুত্র আমানুর রহমান খান রানা টাঙ্গাইল-৩ আসন থেকে নবম ও দশম জাতীয় সংসদের সদস্য নির্বাচিত হন। আতাউরের ভাই শামসুর রহমান খান শাহজাহান একই আসন থেকে সংসদ সদস্য ও মুক্তিযুদ্ধের সংগঠক ছিলেন। তার চাচাত ভাই লুৎফর রহমান খান আজাদ বিএনপির (বাংলাদেশ জাতীয়তাবাদী দল) মনোনয়নে চারবার সংসদ সদস্য নির্বাচিত হন ও প্রতিমন্ত্রীর দায়িত্ব পালন করেন।
কামলে জেলা

কামলে জেলা বা খেলমে জেলা উত্তর-পূর্ব ভারতের অরুণাচল প্রদেশ রাজ্যের একটি অন্যতম জেলা৷ এই জেলার সদর শহর রাগা৷ ২০১৭ সালের লোকগণনা অনুসারে এই জেলার জনসংখ্যা ২২,২৫৬ জন৷
২০১৩ ডিসেম্বর থেকে এই জেলা গঠনের দাবী উত্থাপন হয়ে আসছিল৷ ২০১৭ সালের ১৫ ডিসেম্বর জেলাটির প্রতিষ্ঠা করা হয়।
কামলে জেলাটি নামনি সোবণশিরি জেলা ও উজনি সোবণশিরি জেলার একাংশ নিয়ে গঠন করা হয়েছে৷
তৃতীয় জাতীয় সংসদ সদস্যদের তালিকা

তৃতীয় জাতীয় সংসদ নির্বাচন বাংলাদেশে ৭ই মে ১৯৮৬ সালে অনুষ্ঠিত হয়। নিচে তৃতীয় সংসদের নির্বাচিত সংসদ সদস্যদের তালিকা দেয়া হল।
আব্দুল আজিজ

আবদুল আজিজ একজন বাংলাদেশি রাজনীতিবিদ ও সিরাজগঞ্জ-৩ আসনের সাবেক সংসদ সদস্য সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
আব্দুল আজিজ সিরাজগঞ্জ জেলার তাড়াশ উপজেলার সগুনা ইউনিয়নের মাকরশোন গ্রামে জন্মগ্রহণ করেন। আব্দুল আজিজ এমবিবিএস পাশ করে ঢাকা শিশু হাসপাতালের পরিচালক ও প্রখ্যাত শিশুরোগ বিশেষজ্ঞ পদে আত্মনিয়োগ করেন। চিকিৎসা পেশার পাশাপাশি তিনি পেশাজীবি সংগঠন বাংলাদেশ স্বাধীনতা চিকিৎসক পরিষদের ঢাকা শিশু হাসপাতালের সভাপতি পদে দায়িত্ব পালন করেন ।
আজিজ ২০১৮ সালের একাদশ জাতীয় সংসদ নির্বাচনে ও ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হয়েছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
গ্নু সি লাইব্রেরি

গ্নু সি লাইব্রেরি বা জিলিবসি () সি স্ট্যান্ডার্ড লাইব্রেরির গ্নু প্রকল্প প্রয়োগ। এর নাম এমন হলেও, এটি প্রত্যক্ষভাবে সি++ (এবং পরোক্ষভাবে অন্যান্য প্রোগ্রামিং ভাষা) সমর্থন করে। ৯০-এর দশকের শুরুর দিকে ফ্রি সফটওয়্যার ফাউন্ডেশন তাদের গ্নু অপারেটিং সিস্টেমের জন্যে এর শুরু করেন।
গ্নু লেসার জেনারেল পাবলিক লাইসেন্সের অধীনে মুক্তি পাওয়া জিলিবসি একটি ফ্রি সফটওয়্যার। গ্নু সি লাইব্রেরি গ্নু ব্যবস্থা ও গ্নু/লিনাক্স, সাথে সাথে লিনাক্সকে কার্নেল হিসেবে ব্যবহার করা সব অপারেটিং সিস্টেমের জন্যে কোর লাইব্রেরি সমূহ সরবরাহ করে। এ লাইব্রেরি সমূহ গুরুত্বপূর্ণ অ্যাপলিকেশন প্রোগ্রামিং ইন্টারফেস প্রদান করে।
থিংকপ্যাড টি সিরিজ

থিংকপ্যাড টি সিরিজ ২০০০ সালে আইবিএমের শুরু করা ল্যাপটপ কম্পিউটারের একটি ধারা। ২০০৫-এ ভোক্তা কম্পিউটার বিভাগের স্থানান্তরের পর থেকে এগুলো চীনা প্রযুক্তি কোম্পানি লেনোভো কর্তৃক উন্নয়ন ও বাজারজাত করা হচ্ছে। এ ল্যাপটপ ধারাটি লিনাক্সের সাথে সামঞ্জস্যতার জন্যে ও ব্যবসায়ীদের কথা মাথায় রেখে বানানো বলে ব্যবহারকারীদের মধ্যে বেশ প্রশংসিত।
আইবিএম তাদের থিংকপ্যাড ব্র‍্যান্ডের অংশ হিসেবে ২০০০ সালে এর সূচনা করেন। বহু নেটওয়ার্ক ও ভিন্ন ভিন্ন পরিবেশে কাজ করা ব্যবহারকারীদের লক্ষ্য ছিলো এ পণ্য। গতি ও বহনযোগ্যতার ব্যালেন্স করাই ছিলো এ পণ্যের লক্ষ্য।
আইবিএম টি২০ আইবিএম থিংকপ্যাড ৬০০-এর উত্তরসুরি হিসেবে মুক্তি পায়। অক্টোবর ২০০০ সালে থিংকপ্যাড টি২০ হালনাগাদ করা হয় ও টি২১ নামে মুক্তি পায়। 
টি২x সিরিজে আরও উন্নয়ন করা হয়, যা দেখা যায় টি২২ ও শেষে টি২৩তে। মে ২০০২ সালে থিংকপ্যাড টি৩০ মুক্ত পায়। মার্চ ২০০৩ সালে মুক্তি পাওয়া থিংকপ্যাড টি৪০ টি সিরিজের প্রথম "পারফরমেন্স" ক্লাস ল্যাপটপ ছিলো। একই ডিজাইন দেখা যায় টি৪১ ও টি৪১পি এবং টি৪২ ও টি৪২পিতে।
এপ্রিল ২০০৫ সালে মুক্তি পাওয়া টি৪৩ ও টি৪৩পি আইবিএম কর্তৃক তৈরি করা প্রথম টি-সিরিজ ল্যাপটপ। মাইক্রোসফট উইন্ডোজ ৮.x বা উইন্ডোজ ১০ চালাতে পারা প্রথম থিংকপ্যাড ল্যাপটপ এ দুটো।
ডিসেম্বর ২০০৪ সালে লেনোভো চায়না আইবিএমের পিসি বিভাগ কিনে নেয়ার কথা জানায়, যার মধ্যে থিংকপ্যাড ব্র‍্যান্ডও ছিলো। লেনোভো ফেব্রুয়ারি ২০০৬ এ টি৬০ ও টি৬০পি আনে বাজারে। লেনোভো কর্তৃক ডিজাইন ও প্রস্তুত করা হলেও এ যন্ত্রগুলোতো আইবিএম লোগো ছিলো। মে ২০০৭ সালে থিংকপ্যাড লোগোর জন্যে টি৬১ ও টি৬১পিতে আইবিএম লোগো একপাশে সরিয়ে আনা হয়।
পিসিওয়ার্ল্ড থিংকপ্যাড টি২০ সম্পর্কে বললো “packs a bigger screen, a more comfortable keyboard, and a larger set of useful features into a smaller package than any of its competitors.” (আরও বড় পর্দা, আরও আরামদায়ক কীবোর্ড ও আরও বেশি সুবিধা এর প্রতিযোগীদের চেয়ে ছোট প্যাকেজে)। থিংকপ্যাড টি৬০-এর একটি পর্যালোচনায় নোটবুক রিভিউ ট-সিরিজ ল্যাপটপকে করপোর্ট পেশাদারদের লক্ষ্য রেখে “flagship of the ThinkPad brand” (থিংকপ্যাড ব্র‍্যান্ডের ফ্ল্যাগশিপ) বলে অভিহিত করেন। 
notebookreview.com-এর লেখা টি-সিরিজের কিছু বৈশিষ্ট্য টেকসই, নিরাপত্তা, ব্যবহারযোগ্যতা ও পারফরমেন্স। 
নোটবুক রিভিউ থেকে থিংকপ্যাড টি৪১০ ৫-এ ৪.৫ স্টার পায়। পর্যালোচনায় ভাল দিক হিসেবে এর গতি, ব্যাটারি ও বিভিন্ন পোর্টের কথা বলা হয়। মন্দ দিকের মধ্যে ছিলো পর্দা নোয়ানো হলে পর্দায় বিকৃতি ও পাখার উচ্চ শব্দ।
মহিবুল হাসান চৌধুরী নওফেল

মহিবুল হাসান চৌধুরী নওফেল (জন্ম: ২৬ জুলাই ১৯৮৩) হলেন বাংলাদেশের একজন রাজনীতিবিদ। তিনি চট্টগ্রাম-৯ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
মহিবুল হাসান চৌধুরী নওফেল ১৯৮৩ সালের ২৬ জুন চট্টগ্রামে জন্মগ্রহণ করেন। তার পিতা চট্টগ্রাম সিটি কর্পোরেশনের ৩য় মেয়র এবিএম মহিউদ্দীন চৌধুরী ও মাতা শাহেদা মহিউদ্দিন। মহিবুল হাসান চৌধুরীর রাজনীতিতে প্রবেশ ও পৃষ্ঠপোষকতা তার পিতার রাজনৈতিক জীবনের সাথে সম্পর্কিত। তার সৎ মা হাসিনা মহিউদ্দিন বর্তমান চট্টগ্রাম মহানগর মহিলা আওয়ামী লীগ এর সভাপতি।
তাঁর জন্মদাতা মা শাহিদা মহিউদ্দিন একটি বোমা বিস্ফোরণে মারা যান। যদিও, তিনি দুর্ঘটনায় বেঁচে যান, তার বোন ফাউজিয়া সুলতানা টুম্পা গুরুতর আহত হন। নির্বাচন কমিশনে দাখিলকৃত তার নির্বাচনী কাগজপত্রে তার জন্মদাতা মায়ের তথ্য বিতর্কিতভাবে অনুপস্থিত।
ব্যারিস্টার মহিবুল হাসান চৌধুরী লন্ডন স্কুল অব ইকোনমিক্স থেকে আইন ও নৃবিদ্যা বিভাগে স্নাতক ডিগ্রি অর্জন করেন এবং ইউনিভার্সিটি অফ ল' থেকে স্নাতকোত্তর শেষে লিংকনস ইনের ব্যারিস্টার হিসেবে নিযুক্ত হন। তিনি তাঁর শিক্ষা জীবনে বৈচিত্র্যপূর্ণ শিক্ষা অনুসরণ করেছেন, দ্য ইউনিভার্সিটি অফ ল' এ আইন, লন্ডন স্কুল অফ ইকোনমিক্স অ্যান্ড সোশ্যাল সায়েন্স এ নৃবিদ্যা ও আইন, এবং লিসেস্টার বিশ্ববিদ্যালয়ে আইন অধ্যয়ন করেন। তিনি তার জি.সি.ই. এ লেভেলের জন্য ডেভিড গেম কলেজে এবং তার ও লেভেলের জন্য সানশাইন গ্রামার স্কুলে পড়াশোনা করেছেন। এছাড়াও তিনি ব্যারাকপুর রামকৃষ্ণ মিশন (১৯৯৫-১৯৯৬), চট্টগ্রাম কলেজিয়েট স্কুল, বি.এম.এস গার্লস হাই স্কুল অ্যান্ড কলেজ (১৯৯৪) এবং নাসিরাবাদ সরকারি হাই স্কুলে পড়াশোনা করেছেন। তিনি আরও উচ্চতর পড়াশোনার জন্য লন্ডনে ফিরে আসার আগে লেস্টারে এক বছর কাটিয়েছেন।
মহিবুল হাসান চৌধুরী নওফেল ঢাকা বার এবং সুপ্রিমকোর্টের আইনজীবী। তিনি চট্টগ্রাম মেট্রোপলিটন চেম্বার অব কমার্স অ্যান্ড ইন্ডাস্ট্রিরও সদস্য। বেসরকারি টেলিভিশন চ্যানেল বিজয় টিভির তিনি ব্যবস্থাপনা পরিচালক।
মহিবুল হাসান চৌধুরী নওফেল ২০১৬ সালে কেন্দ্রীয় আওয়ামী লীগের সম্মেলনে তিনি সর্বকনিষ্ঠ সাংগঠনিক সম্পাদক মনোনীত হন। তিনি কেন্দ্রীয় যুবলীগের সদস্য ও চট্টগ্রাম মহানগর আওয়ামী লীগের কার্যনির্বাহী সদস্য ছিলেন।
তিনি ২০১৮ সালের একাদশ জাতীয় সংসদ নির্বাচনে আওয়ামী লীগের প্রার্থী হিসেবে চট্টগ্রাম-৯ আসন থেকে সংসদ সদস্য মনোনীত হন। ২০১৮ সালে তিনি শেখ হাসিনার চতুর্থ মন্ত্রিসভায় শিক্ষা উপমন্ত্রী হিসেবে দায়িত্ব পালন করেন।
২০২৪ সালের দ্বাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে চট্টগ্রাম-৯ আসন থেকে দ্বিতীয় বার সংসদ সদস্য নির্বাচিত হন। তিনি ১১ জানুয়ারি ২০২৪ সালে শেখ হাসিনার পঞ্চম মন্ত্রিসভায় শিক্ষামন্ত্রী হিসেবে দায়িত্ব গ্রহণ করেছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
২০২৪ সালের কোটা সংস্কার আন্দোলনের সময় ১৫ জুলাই তিনি আন্দোলনকারীদের “সাচ্চা রাজাকার” বলে অভিহিত করেন। এর আগে ১৪ জুলাই প্রধানমন্ত্রী শেখ হাসিনা তার এক বক্তব্যে কোটা আন্দোলনকারীদের “রাজাকারের নাতি-পুতি” হিসেবে অভিহিত করলে, প্রধানমন্ত্রীর মন্তব্যের প্রতিক্রিয়া হিসেবে আন্দোলনকারী শিক্ষার্থীরা ব্যাঙ্গ করে “তুমি কে? আমি কে? রাজাকার, রাজাকার; কে বলেছে? কে বলেছে? স্বৈরাচার, স্বৈরাচার” এবং “চাইতে গেলাম অধিকার; হয়ে গেলাম রাজাকার” স্লোগান দিয়েছিল।
মহিবুল হাসান চৌধুরী নওফেল ইসলাম ধর্ম গ্রহন পূর্বক ব্রিটিশ নাগরিক এমা ক্লেয়ার বার্টনকে বিয়ে করেন।
আইলিন হেকার্ট

আইলিন হেকার্ট (; জন্ম: অ্যানা আইলিন হার্বার্ট, ২৯ মার্চ ১৯১৯ – ৩১ ডিসেম্বর ২০০১) ছিলেন একজন মার্কিন অভিনেত্রী। তিনি চলচ্চিত্র, মঞ্চ ও টেলিভিশন এই তিন মাধ্যমেই কাজ করেছেন। চরিত্রাভিনেত্রী হিসেবে পরিচিতি অর্জন করা হেকার্টের অভিনয়ের জীবনের পরিব্যপ্তি প্রায় ৬০ বছর। তিনি প্রথমে ব্রডওয়ে মঞ্চে উইলিয়াম ইঙ্গের নাটক "পিকনিক"-এ স্কুল শিক্ষক রোজাম্যারি সিডনি চরিত্রে অভিনয় করে খ্যাতি অর্জন করেন। তিনি "বাটারফ্লাইজ আর ফ্রি" (১৯৭২) ছবিতে একজন অন্ধ পুত্রের মা চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। তিনি ব্রডওয়ে মঞ্চে মূল নাটকেও এই চরিত্রে অভিনয় করেছিলেন।
একাডেমি পুরস্কারের পাশাপাশি তিনি দুটি এমি পুরস্কার অর্জন করেন; প্রথমটি "সেভ মি আ প্লেস অ্যাট ফরেস্ট লন" এবং দ্বিতীয়টি "লাভ অ্যান্ড ওয়ার"-এর জন্য এবং তিনি "দ্য ব্যাড সিড" চলচ্চিত্রে অভিনয়ের জন্য একটি গোল্ডেন গ্লোব পুরস্কার অর্জন করেন। ২০০০ সালে তিনি আজীবন কৃতিত্বের জন্য একটি বিশেষ টনি পুরস্কার লাভ করেন এবং হলিউড ওয়াক অব ফেমে তার নামাঙ্কিত তারকা খচিত হয়। ২০০০ সালে ৮০ বছর বয়সে অফ-ব্রডওয়ে মঞ্চে "দ্য ওয়েভার্লি গ্যালারি" ছিল তার সর্বশেষ কাজ, এতে তিনি আলৎসহাইমারের রোগে আক্রান্ত একজন বৃদ্ধ দাদীর ভূমিকায় কেন্দ্রীয় চরিত্রে অভিনয় করেন।
আহসান আদেলুর রহমান

আহসান আদেলুর রহমান আদেল হলেন বাংলাদেশের একজন রাজনীতিবিদ ও সংসদ সদস্য। তিনি নীলফামারী-৪ থেকে নির্বাচিত একাদশ জাতীয় সংসদের সদস্য। তিনি জাতীয় পার্টির (এরশাদ) কেন্দ্রীয় কমিটির সদস্য হিসাবে দায়িত্ব পালন করছেন।
আদেল নীলফামারী জেলার কিশোরগঞ্জে জন্মগ্রহণ করেন। পিতা ডঃ আসাদুর রহমান ময়মনসিংহের বাংলাদেশ কৃষি বিশ্ববিদ্যালয়ের ভাইস চ্যান্সেলর ছিলেন এবং মাতার নাম মেরিনা রহমান। আদেল বাংলাদেশের সাবেক রাষ্ট্রপতি হুসেইন মুহাম্মদ এরশাদের ভাগিনা | তিনি এমবিএ সম্পন্ন করেছেন। তিনি সংযুক্ত আরব আমিরাতের দুবাই ইসলামিক ব্যাংকে কর্মরত ছিলেন।
আদেল ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে জাতীয় পার্টির মনোনয়ন নিয়ে নীলফামারী-৪ আসনে মনোনয়নপত্র দাখিল করেন। পরে তিনি মহাজোটের প্রার্থী ঘোষিত হন। আদেল লাঙল প্রতীক নিয়ে ২ লাখ ৩৬ হাজার ৯শত ৩০ ভোট পেয়ে বিজয়ী হন |
রেজওয়ান আহাম্মদ তৌফিক

রেজওয়ান আহাম্মদ তৌফিক (জন্ম: ২৭ অক্টোবর ১৯৬৯) হলেন একজন বাংলাদেশী রাজনীতিবিদ। তিনি আওয়ামী লীগ হয়ে কিশোরগঞ্জ-৪ আসনের সাবেক সাংসদ ছিলেন। তৌফিক বাংলাদেশের সাবেক স্পিকার ও সাবেক রাষ্ট্রপতি আবদুল হামিদের পুত্র। ২০২৪ সালে বাংলাদেশে সংগঠিত অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে তৌফিক তার সংসদ সদস্য পদ হারান।
তৌফিকের পিতা আবদুল হামিদ হলেন বাংলাদেশের সাবেক স্পিকার ও সাবেক রাষ্ট্রপতি এবং মাতা রাশিদা হামিদ বাংলাদেশের সাবেক ফার্স্ট লেডি ও মহিলা আওয়ামী লীগের নেত্রী। তার এক ছোট ভাই রাসেল আহমেদ তুহিন এবং অপর ছোট ভাই ব্যারিস্টার রিয়াদ আহমেদ তুষার।
২০১৩ সালে কিশোরগঞ্জ-৪ আসনের সংসদ সদস্য আবদুল হামিদ রাষ্ট্রপতি নির্বাচিত হলে এই আসনে অনুষ্ঠিত উপ-নির্বাচনে বাংলাদেশ আওয়ামী লীগের প্রার্থী হিসেবে তৌফিক বিজয়ী হন। ২০১৩ সালের জুলাই মাসে তিনি তৎকালীন স্পিকার শিরীন শারমিন চৌধুরীর তত্ত্বাবধানে সংসদ সদস্য হিসেবে শপথ বাক্য পাঠ করেন। ২০১৪ সালে অনুষ্ঠিত দশম জাতীয় সংসদ নির্বাচনে তিনি বিনা প্রতিদ্বন্দ্বিতায় বিজয়ী হন। ২০১৮ সালে অনুষ্ঠিত একাদশ জাতীয় সংসদ নির্বাচনে তিনি ২৫৮,২২৩ ভোট পেয়ে বিজয়ী হয়ে সংসদ সদস্য নির্বাচিত হন। ২০২৪ সালের দ্বাদশ জাতীয় সংসদ নির্বাচনেও তিনি নির্বাচিত হন।
আহমেদ ফিরোজ কবির

আহমেদ ফিরোজ কবির একজন বাংলাদেশি রাজনীতিবিদ ও সাবেক সংসদ সদস্য। আহমেদ ফিরোজ কবির পাবনা-২ (সুজানগর উপজেলা ও আমিনপুর থানা - বেড়া উপজেলা আংশিক) আসন থেকে ২০১৮ সালে একাদশ জাতীয় সংসদ নির্বাচনে ও ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের নৌকা প্রতীক মনোনয়নে টানা দুইবার সংসদ সদস্য নির্বাচিত হয়েছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
আহমেদ ফিরোজ কবির পাবনা জেলা আওয়ামীলীগের সাংগঠনিক সম্পাদক, সাবেক উপজেলা পরিষদের চেয়াম্যান এবং সাবেক এমপি ও উপজেলা পরিষদের চেয়ারম্যান মরহুম আহমেদ তফিজ উদ্দিনের জ্যেষ্ঠ পুত্র। তিন ভাইয়ের মধ্যে তিনি বড়।
আহমেদ ফিরোজ কবির রাজশাহী কলেজ থেকে উচ্চ মাধ্যমিক পাশ করেন। এরপরে রাজশাহী বিশ্ববিদ্যালয়ে ফাইন্যান্স বিভাগে অধ্যয়ন কালে ছাত্রলীগের বিভিন্ন কর্মসূচীতে অংশগ্রহণ করেন। ঢাকা বিশ্ববিদ্যালয় থেকে স্নাতকোত্তর ডিগ্রী অর্জন করেন এবং পিতার সঙ্গে আওয়ামী লীগের রাজনীতিতে জড়িত হন।
১৯৯৮ সালে পিতার মৃত্যুর পর সুজানগর উপজেলা আওয়ামী লীগের সদস্য নির্বাচিত হন। বর্তমানে তিনি পাবনা জেলা আওয়ামী লীগের সাংগঠনিক সম্পাদক।
২০০৯ সালে তিনি সুজানগর উপজেলা পরিষদের নির্বাচনে আওয়ামী লীগের মনোনয়নে অংশগ্রহণ করে বিপুল ভোটে চেয়ারম্যান নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
মজাহারুল হক প্রধান

মোঃ মজাহারুল হক প্রধান (জন্ম: ১ জানুয়ারি ১৯৫৩) একজন বাংলাদেশি রাজনীতিবিদ ও সাবেক সংসদ সদস্য। তিনি পঞ্চগড়-১ আসন থেকে ২০০৮ ও ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
মজাহারুল হক প্রধান ১৯৫৩ সালের ১ জানুয়ারি পঞ্চগড় জেলার বুড়িপাড়া দ্বারিকামারী গ্রামে জন্মগ্রহণ করেন। তিনি এইচ.এস.সি পাশ করেছেন।
মজাহারুল হক প্রধান ১ম বারের মতো পঞ্চগড়-১ আসন থেকে ৯ম জাতীয় সংসদ নির্বাচনে আওয়ামীলীগের মনোনয়নে নির্বাচিত হন এবং একাদশ জাতীয় সংসদ নির্বাচনে ২য় বারের মতো সংসদ সদস্য নির্বাচিত হয়েছেন। এছাড়া বর্তমানে তিনি পঞ্চগড় জেলা আওয়ামীলীগের সিনিয়র সহ- সভাপতি পদে বহাল রয়েছেন।
নাসির উদ্দিন (রাজনীতিবিদ)

নাসির উদ্দিন একজন বাংলাদেশি রাজনীতিবিদ ও একাদশ জাতীয় সংসদ সদস্য। নাসির উদ্দিন যশোর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
নাসির উদ্দিন ১৯৫৫ সালের ১ জানুয়ারি যশোর জেলার ঝিকরগাছা উপজেলার ডহরমাগুরা গ্রামে জন্মগ্রহণ করেন। তিনি ১৯৬৯ সালে যশোর মুসলিম একাডেমি থেকে প্রথম বিভাগে মাধ্যমিক, ১৯৭১ সালে যশোর সরকারী এমএম কলেজ থেকে প্রথম বিভাগে উচ্চ মাধ্যমিক পাস করেন। এরপর ১৯৮০ সালে ময়মনসিংহ মেডিক্যাল কলেজ থেকে এমবিবিএস ও ১৯৯৬ সালে ন্যাশনাল ইনস্টিটিউট অব প্রিভেনটিভ ও সোশ্যাল মেডিসিন থেকে মাস্টার্স ইন পাবলিক হেলথে উত্তীর্ণ হন। একই প্রতিষ্ঠান থেকে ২০০৫ সালে এম ফিল ডিগ্রী অর্জন করেন।
নাসির উদ্দিন বর্তমানে ঝিকরগাছা উপজেলা আওয়ামী লীগের কার্যনির্বাহী সদস্য, বাংলাদেশ মুক্তিযোদ্ধা মহাজোট, বাংলাদেশ আওয়ামী সাংস্কৃতিক ফোরামের (আসাফো) উপদেষ্টা সদস্য হিসেবে দায়িত্ব পালন করছেন।
তিনি ১৯৭০ সালে যশোর সরকারী এমএম কলেজ ছাত্র সংসদে ছাত্রলীগ থেকে নির্বাচিত সদস্য ছিলেন। ১৯৭৪ থেকে ১৯৮০ পর্যন্ত ময়মনসিংহ মেডিক্যাল কলেজের ছাত্র থাকাকালীন ছাত্রলীগের সক্রিয় কর্মী হিসেবে দায়িত্ব পালন করেন। যশোর সরকারী এমএম কলেজের ছাত্র থাকাবস্থায় বঙ্গবন্ধু শেখ মুজিবুর রহমানের ৭ মার্চের ভাষণে উদ্বুদ্ধ হয়ে বাংলাদেশের স্বাধীনতা যুদ্ধে অংশগ্রহণ করেন। ৮নং সেক্টরের অধীনে চৌগাছা যুদ্ধে সক্রিয় অংশগ্রহণ করেন। বীরশ্রেষ্ঠ নূর মোহাম্মদের সঙ্গে একই এলাকায় যুদ্ধ করেন। মুক্তিযুদ্ধে বীরত্ব ও সাহসিকতার জন্য সমর পদক, জয় পদক, রণতারকা পদক পান।
মেজর জেনারেল (অব) নাসির উদ্দিন জাতিসংঘ শান্তিরক্ষা মিশনে শান্তিরক্ষী হিসেবে দায়িত্ব পালন করায় ইউএন পিস মেডেল সুদান ও ইউএন পিস মেডেল মোজাম্বিক পেয়েছিলেন। বর্ডার গার্ড বাংলাদেশে কর্মরত থাকাকালীন সাহসিকতা ও কৃতিত্বপূর্ণ অবদানের জন্য ২০১১ সালে প্রেসিডেন্ট বর্ডার গার্ড পদক লাভ করেন। বর্তমানে ঢাকার মার্কস মেডিক্যাল কলেজ ও হাসপাতালের প্রিন্সিপাল হিসেবে দায়িত্ব পালন করছেন।